Richard Rohr

**Richard Rohr** (* 20. marec 1943, Topeka, Kansas, USA) je americký františkánsky kňaz, kazateľ a spisovateľ. Patrí k predstaviteľom duchovnej obnovy v USA. 

## Životopis
K františkánom vstúpil v roku 1961 a v roku 1970 bol vysvätený za kňaza. V tom istom roku získal titul magistra teológie v Daytone. V roku 1971 založil v Cincinnati v štáte Ohio komunitu *Nový Jeruzalem* a neskôr v roku 1986 *Centrum pre akciu a kontempláciu* v Albuquerque v Novom Mexiku, kde v súčasnosti pôsobí ako zakladajúci riaditeľ. Dnes žije ako pustovník na okraji františkánskej komunity v Albuquerque a svoj čas venuje práci v komunite, kázaniu a vyučovaniu na všetkých kontinentoch. V roku 2005 navštívil aj Slovensko.

## Práca
Posolstvo evanjelií a jeho šírenie pokladá za svoje prvoradé poslanie a využíva k tomu mnoho rôznych ciest. V tejto službe sa dotýka takých tém ako sú: Sväté písmo ako oslobodenie, integrácia akcie a kontemplácie, budovanie komunít, otázky mieru a spravodlivosti, mužská spiritualita, eneagram, ekospiritualita. Kvôli knihe o eneagrame a jej myšlienkam býva prirovnávaný k hnutiu New age.

## Bibliografia
Známym sa stal najmä vďaka početným audio a videonahrávkam, a vďaka časopisu *Radical Grace* vydávaného Centrom. Pravidelne spolupracuje ako autor a editor s časopisom *Sojourners*. K jeho knihám patria:
* *Simplicity, The Wild Man's Journey* (česky *Cesta divokého muže*, vyd. Cesta, 2002)
* *Quest for the Grail*
* *Why Be Catholic?* (česky *Proč být katolíkem?*, Cesta, 2003)
* *Hope Against Darkness* (česky *Naděje proti temnotám*, Cesta, 2004)
* *Job and the Mystery of Suffering a Soul Brothers*.
* *Simplicity: The Art of Living*, Crossroad, 1995, ISBN 978-0-824-51251-4.
* *Radical Grace: Daily Meditations by Richard Rohr*, Franciscan Media, 1995, ISBN 978-0-867-16257-8.
* *The wild man's journey: Reflections on male spirituality*, St. Anthony Messenger Press, 2005, ISBN 978-0-867-16740-5, spoluator s Joseph Martos.
* *Enneagram II: Advancing Spiritual Discernment*, Dove, 1995, ISBN 978-1-863-71554-6. 
* *Jesus' Plan for a New World: The Sermon on the Mount*,  St. Anthony Messenger Press, 1996, ISBN 978-0-867-16203-5, spoluator s John Bookser Feister.
* *Job and the Mystery of Suffering: Spiritual Reflections*, Crossroad, 1996, ISBN 978-0-824-51474-7.
* *Everything Belongs: The Gift of Contemplative Prayer*, Crossroad Pub. Co., 1999, ISBN 978-0-824-51652-9, (česky *Všechno má své místo*, Vyšehrad, 2003).
* *The [[eneagram|Enneagram]], A Christian Perspective*, Crossroad Pub., 2001, ISBN 978-0-824-51950-6, spoluator s Andreasom Ebertom (česky: *Eneagram*, Synergie) 
* *Adam´s Return: Five promises of Male Initiation*, Crossroad Pub., 2004, ISBN  978-0-824-52280-3, (v slovenčine: *Adamov návrat*).
* *From Wild Man to Wise Man: Reflections on Male Spirituality*, St. Anthony Messenger Press, 1992, ISBN 978-0-867-16128-1, spoluator s Joseph Martos.
* *Contemplation in Action*, Crossroad Pub, 2006.
* *Things Hidden: Scripture as Spirituality*, St. Anthony Messenger Press, 2007, ISBN 978-0-867-16659-0.
* *Preparing for Christmas with Richard Rohr: Daily reflections for Advent*, St. Anthony Messenger Press, 2008, ISBN 978-0-867-16883-9.
* *The naked now: Learning to see as the mystics see*, Crossroad Pub. Co, 2009, ISBN  	978-0-824-52543-9.
* *Immortal Diamond: The Search for Our True Self*, Hoboken, N.J., 2012, ISBN 978-1-118-41978-6.
* *Wondrous Encounters: Scripture for Lent*, St. Anthony Messenger Press, 2011, ISBN 978-0-867-16987-4.
* *Falling Upward: A Spirituality for the Two Halves of Life*, John Wiley & Sons, 2011, ISBN 978-1-118-02368-6.

K audionahrávkam patrí séria
* *The NEW Great Themes of Scripture*.

V slovenčine vyšli nasledovné práce Richarda Rohra:
* *Divý muž*, Zrno, 1997, podtitul: *duchovné príhovory o oslobodení muža*, ISBN 80-9004-969-9.
* *Slobodní od slobody*, Zrno, 1997, ISBN 80-9678-670-9.
* *Nahý Boh*, Zrno, 2005, preklad nemeckej knihy *Der Nackte Gott: Plädoyers für das Christentum aus Fleisch und Blut* (Claudius Verlag München, 1987) - prepis pôvodných nahrávok z angličtiny do nemčiny vykonal Andreas Ebert 
* *Adamov návrat* (Serafín, 2005)

## Referencie

## Iné projekty

## Externé odkazy
* Centrum pre akciu a kontempláciu 
* Radical Grace   
* Rozhovor:Tami Simon: You’re listening to Insights at the Edge 

Kategória:Spisovatelia USA
Kategória:Kresťanskí spisovatelia
Kategória:Rímskokatolícki kňazi USA
Kategória:Osobnosti z Topeky
Kategória:Františkáni USA